EkBass/fiwiki-20250220-pages-articles huggingface dataset:
Esselte

thumb|Esselten toimitalo Ruotsin Albydalissa. Esselte on alun perin ruotsalainen konttoritarvikkeita valmistava ja markkinoiva yritys, jonka pääpaikka on nykyisin Luxemburgissa. Se perustettiin vuonna 1913 yhdistämällä 13 pientä kirjapainoa yhtiöksi nimeltä Sveriges Litografiska Tryckerier (SLT). Lyhenteeseen perustuvasta kutsumanimestä tuli niin suosittu, että vuonna 1970 yrityksen nimeksi otettiin Esselte. Ensimmäisinä vuosikymmeninään SLT kehittyi Ruotsiin suurimpiin kuuluvaksi painotuotteiden painajaksi. Vuosina 1944–1974 yritykseen kuului oma paperitehdas Örebrossa (sittemmin Örebron kartonkitehdas, joka suljettiin 2010). Yrityksellä oli vahva jalansija myös pakkaustuotannossa aaltopahvipakkauksia valmistavan tytäryhtiön Esselte Well kautta. Kuluttajapakkauksia teki Esselte Pac, mutta nämä molemmat myytiin pois 1980-luvulla. 1970- ja 1980-luvulla Esselte hankki omistukseensa myös muun muassa kohokirjoittimia valmistavan Dymon, siirtokirjaimia valmistavan Letrasetin, riippukansiojärjestelmiä valmistavan Oxford Pendaflexin sekä nitojia, rei’ittimiä ja asiakirjasäilyttimiä valmistavan Leitzin. Esselte- konserniin kuuluivat 1970- ja 1980-luvulla myös kustannusyhtiö Norstedts Förlag, tietosanakirjoja kustantanut Fokus, karttoja tehnyt Esselte Map, oppikirjakustantaja Esselte Studium ja kirjapaino Almqvist & Wiksell. Esselte oli mukana myös vuokra- ja myyntivideoiden julkaisutoiminnassa ja tunnettiin videovuokraamojen alkuaikojen vuokrattavasta videosoittimesta nimeltä Moviebox. Esselte Pay TV oli maksullista kaapelitelevisiotoimintaa, Esselte Scribona -merkillä valmistettiin sähkökirjoituskoneita ja varhaisia tekstinkäsittelylaitteita. Näistä kaikista toimialoista luovuttiin 1990-luvulle tultaessa. (Vain tilaajille.) Sen jälkeen Esselte on keskittynyt konttoritarvikkeisiin kuten kansioihin, lomakelaatikoihin, nitojiin (Leitz ja Rapid), rei’ittimiin, kylmälaminointilaitteisiin (Xyron) ja tietokonetarvikkeisiin. Esselte oli pörssiyhtiö vuoteen 2002 saakka, jolloin sen osti yhdysvaltalainen pääomasijoitusyhtiö J. W. Childs. Vuodesta 2017 Esselten on omistanut yhdysvaltalainen konttoritarvikejätti ja pörssiyhtiö Acco Brands, jonka liikevaihto vuonna 2016 oli noin 1,5 miljardia Yhdysvaltain dollaria ja henkilöstömäärä noin 5 000\. Accon muita tuotemerkkejä Esselten ohella ovat muun muassa Artline-kynät, Mead- ja At-A-Glance-kalenterit ja -muistikirjat, Derwent-taiteilijatarvikkeet, Five Star- ja Hilroy- koulutarvikkeet, GBC-laminointikoneet, Kensington-tietokonetarvikkeet, Rexel- asiakirjantuhoojat ja -sidontalaitteet sekä Leitz-arkistointitarvikkeet. ==Lähteet== Luokka:Media-alan tuotemerkit Luokka:Ruotsalaiset teollisuusyritykset Luokka:Toimistotekniikka
Hämeenlinnan uimahalli

Hämeenlinnan uimahalli on Hämeenlinnan Hämeensaaressa sijaitseva uimahalli. Vanajaveden rantaan sijoittuva uimahalli on rakennettu vuonna 1976 ja sitä on laajennettu ja remontoitu vuosina 2001 ja 2017. Uusimman remontin valmistuttua uimahallin altaisiin lukeutuvat 25 metrin kilpauintiallas, hyppyallas, vesijumppa-/kuntoallas, porealtaat, lastenallas, kahluuallas, ulkoallas ja säädettäväpohjainen monitoimiallas. Sekä miesten että naisten pesutiloissa on kaksi perinteistä saunaa, yksi höyrysauna ja yksi infrapunasauna. Lisäksi uimahallissa on kuntosali, vesiliukumäki, ryhmien käyttöön varattavissa oleva liikuntasali sekä aulatilassa kahvio. Uusimmassa remontissa myös hallin julkisivumateriaali vaihtui tiilestä mustaan alumiinilevyyn, lasiin ja kuitusementtilevyyn. Uimahallin vieressä olevalla rannalla sijaitsee suosittu Hämeensaaren uimaranta. ==Lähteet== Luokka:Suomen uimahallit Luokka:Hämeensaari Luokka:Hämeenlinnan urheilupaikat
Ylä-Kitulampi

Ylä-Kitulampi on Keski-Suomessa Jyväskylässä Taka-Keljossa sijaitseva lampi. == Maantietoa == Lammen pinta-ala on 2,7 hehtaaria, se on 350 metriä pitkä ja 150 metriä leveä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,17 miljoonaa kuutiometriä. Sen keskisyvyys on 6,2 metriä ja suurin syvyys on 13,0 metriä. Syvin kohta sijaitsee keskellä lampea. Lammen rantaviivan pituus on 800 metriä ja sen rannat ovat metsämaata. Rannalle on rakennettu yksi vapaa-ajan asunto. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma-alueeseen (14.287) järvi kuuluu. Järven vedenpinnan korkeus on 149,8 metriä mpy. Sen itärantaan tulee Selkäjärven laskuoja. Ylä-Kitulammen oma laskuoja Kituoja lähtee lammen luoteisrannasta ja laskee Ylä- Sallaajärveen. Ojalle tulee pudotusta 15,3 metriä. == Lähteet == Luokka:Sallaanojan valuma-alue Luokka:Jyväskylän järvet
Kaoru Mori

Kaoru Mori (, s. 18. syyskuuta 1978https://myanimelist.net/people/2575/Kaoru_Mori) on japanilainen mangaka, joka on luonut suositut mangasarjat Emma ja Aron morsiamet. Näiden sarjojen lisäksi hän on julkaissut mm. sarjan Shirley, jota ei ole julkaistu suomeksi. Hänen teoksensa ovat voittaneet myös palkintoja. Monet Morin teokset sijoittuvat 1800-luvulle ja niiden päähenkilöinä on naisia. Mori on parhaiten tunnettu kauniista yksityiskohtaisesta piirustusyylistään. Kaoru Mori vieraili Animeconissa Suomessa vuonna 2014. == Lähteet == == Aiheesta muualla == * * Kaoru Morin haastattelu AnimeNewsNetwork.comissa Luokka:Japanilaiset sarjakuvantekijät Luokka:Vuonna 1978 syntyneet Luokka:Elävät henkilöt
Sega Saturn Magazine

Sega Saturn Magazine oli brittiläinen Segan pelikonsoleihin ja peleihin keskittynyt lehti, joka tunnettiin myös nimellä Sega Magazine. Lehti perustettiin kun Mean Machines -lehti jaettiin Mean Machines Sega ja Nintendo Magazine System -lehdiksi. == Lähteet == == Aiheesta muualla == * Sega- aiheisia lehtiä fanisivustolla Luokka:Brittiläiset videopelilehdet Luokka:Brittiläiset aikakauslehdet Luokka:Lakkautetut lehdet Luokka:Sega
Pitney Bowes

Pitney Bowes on yhdysvaltalainen pörssiyhtiö, joka tunnetaan postitukseen ja muuhun logistiikkaan liittyvistä tuotteistaan ja palveluistaan. Yrityksen perinteisesti tunnetuin tuote ympäri maailmaa on perustajan Arthur Pitneyn vuonna 1901 patentoima postimaksu- eli frankeerauskone. Nykyisin yrityksen painopistealueena on verkkokaupan tarvitsemat laitteet ja sovellukset. ==Historiaa== Arthur Pitney perusti postimaksukonettaan valmistamaan ja markkinoimaan vuonna 1910 American Postage Meter Companyn. Kaksi vuotta aiemmin Walter Bowes oli perustanut Universal Stamping Machine Companyn. Vuonna 1920 yritykset yhdistettiin Pitney Bowesiksi. Yhtiön suurin asiakas oli Yhdysvaltojen postilaitos, sota-aikana myös puolustusvoimat. Toisen maailmansodan jälkeen asiakkaiksi tuli yhä enemmän postimyynti- ja suoramarkkinointiyrityksiä. Perustajakaksikon lisäksi yrityksen alkuvaiheen avainhenkilö oli pitkään (1938–1964) sen pääjohtajana toiminut Walter Wheeler. Hänen johdollaan Pitney Bowes listautui New Yorkin pörssiin vuonna 1950 ja esitteli vuonna 1957 ensimmäisen postinlajittelukoneen. Vuonna 1968 ostettu Monarch Marking Systems Company esitteli maailman ensimmäisen viivakoodinlukijan. 1980-luvulla Pitney Bowes alkoi markkinoida myös kopiokoneita, telefax-laitteita ja sanelukoneita, ja seuraavan vuosikymmenen uutuus oli osoitteiden ja viivakoodien lasertulostus. 2000-luvulla Pitney Bowes on edennyt edelleen logistiikkatoimialalla monin yritysostoin. ==Lähteet== ==Aiheesta muualla== *Pitney Bowesin historiaa Luokka:Yhdysvaltalaiset elektroniikkayhtiöt Luokka:Logistiikkayhtiöt Luokka:Yhdysvaltalaiset pörssiyhtiöt Luokka:Yhdysvaltalaiset ohjelmistoyritykset
Sosiaalilääketieteellinen aikakauslehti

Sosiaalilääketieteellinen aikakauslehti on aikakauslehti, jossa käsitellään sosiaalilääketiedettä eli terveyteen, sairauteen ja hyvinvointiin liittyviä aiheita yhteiskunnallisesta näkökulmasta. Artikkelit edustavat mm. kansanterveystiedettä, terveyssosiologiaa, yhteiskuntapolitiikkaa, terveystaloustiedettä ja terveydenhuoltotutkimusta. Lehti julkaisee empiirisiä, teoreettisia ja metodisia alkuperäisartikkeleita, tieteellisiä katsauksia ja tutkijapuheenvuoroja sekä muita kirjoituksia. Lehteä julkaisee Sosiaalilääketieteen yhdistys ja se ilmestyy neljästi vuodessa painettuja ja verkossa. Aikakauslehden tieteellisten artikkelien hyväksymisessä sovelletaan vertaisarviointia. == Päätoimittajat == Vuonna 2017 lehden päätoimittaja oli Sari Räisänen. Vuosina 2019-2022 päätoimittajana toimi Riikka Lämsä. Vuodesta 2023 lähtien päätoimittajana on toiminut Minna Kaarakainen. == Lähteet == Luokka:Suomalaiset ammattilehdet Luokka:Suomalaiset tiedelehdet
Pirun nyrkki (kappale)

__NOTOC__ Pirun nyrkki on Turmion Kätilöiden kappale ja single yhtyeen vuoden 2006 saman nimiseltä albumilta. Se julkaistiin 22. helmikuuta 2006 levymerkillä Ranka Recordings. Se debytoi Suomen virallisen listan toisella sijalla, ja pysyi listalla yhteensä seitsemän viikkoa. == Kappaleet == # # # == Kokoonpano == === Yhtye === * MC Raaka Pee – laulu * Spellgoth – laulu * DJ Vastapallo – kitara * Master Bates – basso * DQ – rummut === Tuotanto === * Minerva Pappi – masteroija * Mikko Karmila – miksaaja * Mikko Nieminen – tuottaja (kappaleet 2 ja 3) == Lähteet == Luokka:Vuoden 2006 kappaleet Luokka:Turmion Kätilöiden kappaleet
Harlekiinileppäpirkko

Harlekiinileppäpirkko eli harlekiinipirkko (Harmonia axyridis) on 5-9 millimetriä pitkä leppäkerttulaji, jonka pohjaväri voi olla, keltaoranssi, oranssinpunainen, punainen tai musta. Pilkut ovat mustia tai punaisia. Harlekiinileppäpirkko on peräisin Itä-Aasiasta, mutta se on laajalle levinnyt myös Eurooppaan. Harlekiinileppäpirkkoa on käytetty pitkään USA:ssa ja myös Portugalissa, Kreikassa, Ukrainassa, Tunisiassa ja Italiassa kirvojen ja kilpikirvojen biologisessa torjunnassa. Sen on havaittu kuitenkin olevan helposti leviävä vieraslaji. Nykyään harlekiinileppäpirkon käyttö biologisessa torjunnassa on kiellettyä Suomessa. Harlekiinileppäpirkon pelätään syrjäyttävän eurooppalaisia leppäpirkkolajeja. Lajin eräät värimuodot muistuttavat melko paljon isopirkkoa (Anatis ocellata). Harlekiinileppäpirkon toukalla on musta pää ja oranssi raita ruumiin keskellä. Täysikokoinen toukka on kooltaan 12 millimetriä. Lajin kotelo on väriltään oranssi. Harlekiinileppäpirkon saalistajia luonnossa ovat ainakin: harmaapäätikka (Picus canus), toukkatyppylude (Podisus maculiventris) ja pähkinänakkeli (Sitta europaea).Centre for Agriculture and Biosciences International (CABI): Harmonia axyridis (harlequin ladybird) == Lähteet == == Aiheesta muualla == *Laji.fi: Harlekiinileppäpirkko (Harmonia axyridis) *Vieraslajit: Harlekiinipirkko (Harmonia axyridis) *Ötökkätieto: Harlekiinileppäpirkko (Harmonia axyridis) *ITIS: Harmonia axyridis *University of Michigan, Animal Diversity Web (ADW): Harmonia axyridis *Iowa State University, Bug Guide: Species Harmonia axyridis - Asian Lady Beetle *Plantwise: Harlequin ladybird (Harmonia axyridis) *Pherobase: Semiochemicals of Harmonia axyridis, the Asian ladybird beetle Luokka:59.6 Selkärangattomat Luokka:Leppäkertut
Katja Saari

Katja Saari (s. 22. joulukuuta 1971) on suomalainen ammattivalmentaja. Omalla aktiiviurallaan Saari muistetaan ennen kaikkea pesäpalloilijana, muun muassa Lapuan Virkiän pitkäaikaisena lukkarina. Virkiän lisäksi Saari pelasi Vähänkyrön Viestin, Kajaanin Hymyn, Oulun Lipon ja Jyväskylän Kirittärien riveissä kaikkiaan 374 naisten Superpesis-ottelua, joka riittää kaikkien aikojen listalla neljänteen tilaan. Sisäpelissä Saari oli ennen muuta vaihtolyöjä, mistä kertoo kaikkien aikojen listan kärkipaikkaan oikeuttavat 2362 kärkilyöntiä ja lyöjätilaston viidenteen sijaan oikeuttavat 700 lyötyä juoksua. Saari valittiin Vuoden pesäpalloilijaksi neljästi, vuosina 1998, 2001, 2003 ja 2005 Oman peliuransa jälkeen Saari on toiminut mm. Jyväskylän Kirittärien valmentajana ja kausilla 2007 ja 2008 pelinjohtajana. Joukkue saavutti tuolloin molempina vuosina kultaa. Vuosina 2007 ja 2008 Saari palkittiin myös Vuoden pelinjohtajana. 2015 Saari hyppäsi jääkiekon pariin. Hänen päävalmentajakaudellaan 2015-2016 JYP Naiset saavutti SM-kultaa jääkiekossa ja palkittiin Vuoden seurajoukkueena. Joukkue ei hävinnyt kaudella yhtään ottelua. Viime vuosina Saari on keskittynyt yksilövalmennukseen päivätyönsä ohella. == Saavutukset == === Pelaajana === * 15 Itä-Länsi- ottelua: 1989-1993, 1996-2005 * Itä-Länsi-ottelun paras pelaaja (3): 1998, 1999, 2001 * Vuoden pesäpalloilija (4): 1998, 2001, 2003, 2005 * Superpesiksen lyöjäkuningatar (2): 1991, 2005 * Superpesiksen kärkilyöntikuningatar (1): 2005 * Vuoden lukkari (3): 1991, 1992, 2005 * Kultainen räpylä: 2005 === Pelinjohtajana === * Naisten Superpesiksen vuoden pelinjohtaja (2): 2007, 2008 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == == Aiheesta muualla == * Luokka:Suomalaiset pesäpalloilijat Luokka:Vuonna 1971 syntyneet Luokka:Elävät henkilöt
Isle of Dogs (elokuva)

Isle of Dogs on vuonna 2018 ensi-iltansa saanut stop motion -animaatioelokuva, jonka on ohjannut ja käsikirjoittanut Wes Anderson. Elokuva sijoittuu dystopiseen Japaniin, jossa koirat on julistettu laittomiksi. Elokuvan äänirooleissa esiintyvät muun muassa Bryan Cranston, Edward Norton, Bill Murray, Jeff Goldblum, Bob Balaban, Kunichi Nomura ja Koyu Rankin. Elokuva sai parhaan ohjauksen Hopeisen karhun Berliinin elokuvajuhlilla helmikuussa 2018. == Rooleissa == == Arvosteluja == Helsingin Sanomat Jutta Sarhimaa Hufvudstadsbladet Martina Moliis-Mellberg == Lähteet == == Aiheesta muualla == Luokka:Vuoden 2018 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset komediaelokuvat
Vesa

Vesa voi tarkoittaa seuraavia: *vesa, monivuotisen siemenkasvin, yleensä lehtipuun tai pensaan juuresta, rönsystä tai ilmavarren tyvestä alkuperäisen perusrungon rinnalle tai tilalle kasvava pystyverso *Vesa, miehen etunimi, esiintyy myös sukunimenä. * VESA, Video Electronics Standards Association, tietokonenäyttöjen standardiorganisaatio *Vesisamoilijat, lyh. VeSa, melontaseura. *Mynämäen Vesa, mynämäkeläinen pesäpalloseura
Perunkajärvi (Rovaniemi, Perunkajärvi)

Perunkajärvi on Lapissa Rovaniemellä Perunkajärven kylässä noin 28 kilometrin päässä Rovaniemen keskustaajamasta sijaitseva järvi. == Maantietoa == Järven pinta-ala on 920 hehtaaria eli 9,2 neliökilometriä. Se on 14,9 kilometriä pitkä ja 1,6 kilometriä leveä. Järvessä on kuusi pientä luotamaista saarta, joista pisin on 100 metriä pitkä. Luoteispäässä sijaitsee Ylipäänsaari, joka on pyöreä ja halkaisijaltaan 70 metriä. Järvelle näkyy etelässä Pirttiselkä, joka kohoaa 150 metriä järven vedenpinnan yläpuolelle, ja järven pohjoispäähän näkyy Peurunkaselkä, joka kohoaa 160 metriä järven yläpuolelle. Järvi on luodattu ja siitä on julkaistu syvyyskartat. Sen tilavuus on 78 miljoonaa kuutiometriä eli 0,078 kuutiokilometriä. Järven keskisyvyys on 8,4 metriä ja suurin syvyys on 53 metriä. Syvin kohta sijaitsee Perunkajärven edustalla Isolahdenniemen kohdalla. Järvessä kulkee pituussuuntainen kalliomurros, jonka on aiheuttanut kalliomurros. Siinä on useita lähes 50 metrisiä syvänteitä ja niiden lisäksi luoteessa useita yli 20 metrisiä syvänteitä. Järven rantaviivan pituus on 45 kilometriä ja sen rannat ovat pääasiassa metsämaata. Rannoille asti ulottuu joissakin paikoin pienet peltoalat, mutta niiden väliin jää monia avosoitakin. useimmat rantojen rakennukset ovat vapaa-ajan asuntoja, mutta myös haja-asutustakin on merkittävästi. Posionniemellä sijaitsee pieni Peurunkajärven kylä, jonne tulee etelästä Olkkajärveltä yhdystie 19745. Siitä haarautuu järven toiselle puolelle kulkeva yhdystie 19747. == Vesistösuhteet == Järvi sijaitsee Kemijoen vesistössä (vesistöaluetunnus 65) Raudanjoen valuma-alueen (65.7) Perunkajoen valuma-alueella (65.75), jonka Perunkajärven alueeseen (65.752) järvi kuuluu. Järven vedenpinnan korkeus on 150,1 metriä mpy. Valuma-alue saa pääosan vedestään omalta valuma-alueeltaan ja Kiiskijoen valuma-alueelta (65.753), jonka Ala-Kiiskijärvestä (56 ha) lähtevä laskujoki on Ala-Kiiskijoki. Perunkajärven alueella on seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Lavajärvi (91 ha), Siikalampi (12 ha) ja Lavalampi (5 ha), joiden laskuoja on Myllyoja, Sammallampi (2 ha) ja Pulkkalampi (17 ha), joiden laskuoja Sammaloja laskee Perunkalahteen. Järven laskujoki on Perunkajoki, joka alkaa järven kaakkoispäästä ja yhtyy Raudanjokeen Vikajärven yläpuolella. Vesireitti jatkuu Raudanjokena virraten Olkkajärven läpi Jyrhämänjärveen, josta se saapuu Kemijokeen Oikarisessa. == Lähteet == Luokka:Raudanjoen valuma-alue Luokka:Rovaniemen järvet
Thomson Reuters

Thomson Reuters Corporation on suuri yhdysvaltalais-kanadalainen uutis-, informaatiotuotantoon sekä kustannus- ja julkaisutoimintaan erikoistunut yrityskonserni, joka syntyi vuonna 2008 kahden yhtiön, kanadalaisen Thomson Corporationin ja brittiläisen Reutersin yhdistyessä. Yritys keskittyy kolmeen liiketoiminta-alueeseen uutis-, julkaisu- ja informaatiotuotannossaan: Liiketalous ja riski, Laki, ja Verotus & kirjanpito. Yritys pyrkii tarjoamaan näillä toimialoilla toimiville ihmisille älykästä aineistoa, teknologisia ratkaisuja ja osaavaa asiantuntijapalvelua omien tuotteittensa ja henkilökuntansa välityksellä. Yhdysvaltalainen talousjulkaisu Forbes luokitteli Thomson Reutersin vuonna 2016 maailman 470. suurimmaksi julkiseksi osakeyhtiöksi. Yhtiöllä on pääkonttori sekä Kanadan Torontossa että Yhdysvaltain New Yorkissa. Konsernin liikevaihto oli 11,17 miljardia Yhdysvaltain dollaria ja yhtiön palveluksessa oli 45 700 työntekijää (2016). ==Kuvia== Kuva:Bay Adelaide Centre 3.jpg|Thomson Reutersin pääkonttori Torontossa. Kuva:Thompsonreuters.jpg|Thomson Reutersin toimitalo New Yorkissa. Kuva:Reuters-Building-30SC.JPG|Toimitiloja Lontoossa. ==Katso myös== *Clarivate Analytics ==Lähteet== ==Aiheesta muualla== Luokka:Kanadalaiset pörssiyhtiöt Luokka:Yhdysvaltalaiset pörssiyhtiöt Luokka:Kustantamot Luokka:Lehtitalot Luokka:Yhdysvaltalaiset viestintäyhtiöt Luokka:Uutistoimistot
Advance Publications

Advance Publications on suuri yhdysvaltalainen, yksityisesti omistettu mediakonserni. Vuonna 1922 perustetun yhtiön pääkonttori on Staten Islandilla New Yorkissa. Vuonna 2016 Advance Publicationsin palveluksessa oli noin 9 000 työntekijää. Konsernin liikevaihto oli noin 2,4 miljardia Yhdysvaltain dollaria (2016). Tämä merkitsi huomattavaa (noin 70 prosentin) laskua edelliseen tilikauteen (liikevaihto tuolloin 6,42 miljardia dollaria), ja oli paljolti seurausta Bright House Networks -kaapelitv-yhtiön myymisestä Charter Communications -yhtiölle. Lehtikonsernin julkaisutoiminta tapahtuu useiden tytäryhtiöiden kautta. Tytäryhtiöitä ovat muun muassa Condé Nast Publications, Parade Publications, Fairchild Publications, American City Business Journals, ja Golf Digest. Konsernin julkaisuja ovat muun muassa Glamour, Vogue, Vanity Fair ja GQ, sekä useat yhdysvaltalaiset sanomalehdet. Se omistaa myös 31 prosentin osuuden Discovery Communications -yhtiöstä. ==Lähteet== ==Aiheesta muualla== *Advance Publications, Inc. (bizjournals.com) Luokka:Lehtitalot Luokka:Yhdysvaltalaiset viestintäyhtiöt
Cox Enterprises

Cox Enterprises on suuri, noin 60 000 ihmistä työllistävä yksityisesti omistettu yhdysvaltalainen yritys, joka toimii tietoliikennepalvelujen, joukkoviestinnän ja autokaupan alalla. Sen keskeisiä tytäryhtiöitä ovat Cox Communications, Cox Media Group ja Cox Automotive. Vuonna 2016 konsernin liikevaihto oli 20,1 miljardia Yhdysvaltain dollaria. Yrityksen kotipaikka on Atlanta, Georgian osavaltiossa. Cox Mediaan kuuluu 14 television lähetysasemaa ja yksi paikallinen kaapelitelevisiokanava, yli 60 radioasemaa, kuusi päivittäin julkaistavaa sanomalehteä ja yli 12 harvemmin ilmestyvää julkaisua ja yli 100 erilaista verkkopalvelua. Yhtiö kertoo tavoittavansa 52 miljoonaa amerikkalaista viikoittain. Heistä 31 miljoonaa katsoo televisiota, yli 3,5 miljoonaa lukee Coxin sanomalehtiä, ja yli 14 miljoonaa kuuntelee yhtiön radiolähetyksiä. ==Lähteet== Luokka:Yhdysvaltalaiset yritykset Luokka:Yhdysvaltalaiset tietoliikenneyhtiöt Luokka:Yhdysvaltalaiset viestintäyhtiöt Luokka:Lehtitalot
Perdita Weeks

Perdita Rose Annunziata Weeks (s. 25. joulukuuta 1985) on brittiläinen näyttelijä. Hän syntyi South Glamorganissa, Walesissa. Weeks suoritti opintonsa Roedean Schoolissa ja opiskeli taidehistoriaa Courtauld Institute of Artissa. Hän on Honeysuckle Weeksin nuorempi sisar ja Rollo Weeksin vanhempi sisar. ==Filmografia== Vuosi Nimi Rooli Muuta 1993 Goggle-Eyes Judith Killan Televisiominisarja 1995 Loving Moira Televisioelokuva 1995 The Shadowy Third Dottie Televisioelokuva 1996 The Cold Light of Day Anna Tatour 1996 Robert Rylands’ Last Journey Sue 1996 Hamlet Second Player 1997 Rag Nymph Young Millie Kaksi jaksoa: ”episode 1.1”, ”episode 1.2” 1997 Spice World Evie 2000 The Prince and the Pauper Lady Jane Grey 2002 Stig of the Dump Lou Televisiosarja 2003 Midsomerin murhat Hannah Moore Yksi jakso: ”Death and Dreams” 2004 Sherlock Holmes: Tapaus silkkisukka Roberta Massingham Televisioelokuva 2007–2008 Tudors Mary Boleyn Toistuva rooli 2008 Eksyin Jane Austenin maailmaan Lydia Bennet Televisiominisarja 2009–2009 Four Seasons Imogen Combe Televisiominisarja 2009 Junction Lyhytelokuva 2009 Komisario Lewis Kitten Yksi jakso: ”Counter Culture Blues” 2010 Prowl Fiona 2010–2011 Luvattu maa Eliza Meyer Televisiominisarja 2011 Suuria odotuksia Clara Pocket Televisiominisarja 2012 Titanic Lady Georgiana Grex Televisiominisarja 2013 Flight of the Storks Sarah Gabbor Televisiominisarja 2013 The Invisible Woman – kielletty rakkaus Maria Ternan Teatterielokuva 2014 As Above/So Below Scarlett Marlowe Teatterielokuva 2014 The Great Fire Elizabeth Pepys Televisiominisarja 2015 The Musketeers Louise Jakso 2.7: ”A Marriage of Inconvenience” 2016 Rebellion – verellä ja sydämellä Vanessa Hammond Televisiominisarja 2016 Penny Dreadful Catriona Hartdegen Televisiosarja 2018 Ready Player One Karen ”Kira” Underwood 2018 Magnum P.I. Juliet Higgins Televisiosarja ==Lähteet== == Aiheesta muualla == * * Luokka:Brittiläiset radionäyttelijät Luokka:Elävät henkilöt Luokka:Vuonna 1985 syntyneet Luokka:Walesilaiset lapsinäyttelijät Luokka:Walesilaiset näyttelijät
Jonathan Ross

Jonathan Stephen Ross OBE (s. 17. marraskuuta 1960) on brittiläinen televisiojuontaja. Ross juonsi 1996–1997 kaksi tuotantokautta television The Big Big Talent Show -kykyjenetsintäohjelmaahttp://www.tv.com/shows/the-big- big-talent-show/ . Ross juonsi 2001–2010 Friday Night with Jonathan Ross -televisio-ohjelmaa. Vuodesta 2011 Ross on juontanut omaa The Jonathan Ross Show -televisio-ohjelmaansa. Rossin vaimo on Jane Goldman, jonka kanssa hän avioitui vuonna 1988. Ross ristittiin OBEksi vuonna 2005. ==Lähteet== == Aiheesta muualla == Luokka:Brittiläiset juontajat Luokka:Vuonna 1960 syntyneet Luokka:Elävät henkilöt
The Michael Schenker Group (albumi)

__NOTOC__ The Michael Schenker Group on samannimisen hard rock -yhtyeen esikoisalbumi, joka julkaistiin vuonna 1980. Albumin tuotti Deep Purple -yhtyeen basistina tunnetuksi tullut Roger Glover. Albumi nousi Isossa- Britanniassa virallisen albumilistan kahdeksannelle sijalle, ja pysyi listalla niin ikään kahdeksan viikkoa. Albumista julkaistiin vuonna 2009 uusintapainos, jossa on kahdeksan lisäkappaletta. == Kappaleet == Kaikki kappaleet kirjoittanut Michael Schenker ja Gary Barden, ellei toisin mainita. === A-puoli === # # # # # === B-puoli === # * # # # === Vuoden 2009 painoksen lisäkappaleet === # * # # # # # # # == Kokoonpano == ===Michael Schenker Group=== * Michael Schenker - kitara * Gary Barden - laulu ===Sessiomuusikot=== * Don Airey - kosketinsoittimet * Mo Foster - bassokitara * Simon Phillips rummut == Arvostelut == * Allmusic: Allmusic review == Lähteet == Luokka:Vuoden 1980 esikoisalbumit Luokka:Michael Schenker Groupin albumit
Saint Christopher-Nevis-Anguillan lippu

Historiallisesti Saint Christopher-Nevis-Anguillalla oli useita eri lippuja. Valtion trikolori, jonka keskellä on palmu, esiteltiin vuonna 1967. Lippu koostuu kolmesta samankokoisesta raidasta: vihreästä, joka symboloi Saint Christopheriä, keltaisesta, joka symboloi Nevisiä sekä sinisestä, joka symboloi Anguillaa. Lipussa esiintyvä kookospalmu symboloi näiden kolmen saaren kohtaloa, nöyryyttä sekä ylpeyttä. ==Lähteet== Luokka:Historiallisten valtioiden liput
Bere Ferrersin rautatieasema

Bere Ferrersin rautatieasema on rautatieasema Bere Ferrersin kylässä Devonissa. Se sijaitsee Tamar Valley Linen varrella. Asema avattiin 2. kesäkuuta 1890 nimellä Beer Ferris. Nimen kirjoitusasu muutettiin nykyiseen muotoonsa 18. marraskuuta 1897.Butt 1995, s. 33 Asemaa käytti 15 704 matkustajaa kaudella 2017–2018. == Lähteet == * === Viitteet === Luokka:Devonin rautatieliikennepaikat
Kalsiumvolframaatti

Kalsiumvolframaatti (CaWO4) on kalsium- ja volframaatti-ionien muodostama epäorgaaninen ioniyhdiste. Luonnossa sitä esiintyy scheeliittimineraalina. Yhdistettä voidaan käyttää fluoresoivissa väreissä ja lampuissa sekä röntgenkuvauksessa. ==Ominaisuudet, valmistus ja käyttö== Huoneenlämpötilassa kalsiumvolframaatti on valkoista kiteistä ainetta. Yhdisteen alkeiskoppi on tetragonaalinen. Se on erittäin niukkaliukoista veteen, mutta liukenee happoliuoksiin. Lisäksi ammoniakkiliuokset liuottavat sitä. Kalsiumvolframaatti fluoresoi voimakkaasti sinisenä, kun sitä säteilytetään ultraviolettisäteilyllä.Philip B. Henderson & Andrew J. Woytek: Fluorine Compounds, Inorganic, Tungsten, Kirk-Othmer Encyclopedia of Chemical Technology, John Wiley & Sons, New York, 2000. Viitattu 22.9.2017.Erik Lassner, Wolf-Dieter Schubert, Eberhard Lüderitz & Hans Uwe Wolf: Tungsten, Tungsten Alloys, and Tungsten Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 22.9.2017. Kalsiumvolframaattia valmistetaan kuumentamalla scheeliittiä natriumhydroksidin kanssa. Näin muodostuu natriumvolframaattia, joka liukenee veteen ja näin voidaan erottaa mineraalin sisältämistä veteen liukenemattomista epäpuhtauksista. Kalsiumvolframaatti saostetaan natriumvolframaattiliuoksesta kalsiumkloridin tai -karbonaatin avulla. Kalsiumvolframaatin fluoresenssiin perustuu sen käyttö useimmissa käyttökohteissa. Sitä käytetään fluoresoivien maalien ja väriaineiden, laserien, tuikeilmaisimien ja lääketieteessä röntgensäteiden kuvantamislaitteiden valmistukseen. Lääketieteessä pieniä kalsiumvolframaattikiteitä voidaan myös käyttää varjoaineena röntgensädetutkimuksissa. Nykyään harvinaisten maametallien yhdisteet ovat osittain syrjäyttäneet kalsiumvolframaatin osassa käyttökohteista. :Na2WO4 \+ CaCl2 → CaWO4 \+ 2 NaCl ==Lähteet== Luokka:Kalsiumyhdisteet Luokka:Volframiyhdisteet
Jurassic Bark

Jurassic Bark (suomenkielinen nimi TV-esityksessä ”Jurassic pizza” ja DVD- julkaisussa ”Esihistoriallinen haukahdus”) on yhdysvaltalaisen animaatiotelevisiosarjan Futuraman neljännen tuotantokauden seitsemäs jakso. Se lähetettiin ensimmäistä kertaa Fox Broadcasting Companylla Yhdysvalloissa 17. marraskuuta 2002. Jakson juoni keskittyy Fryhyn, joka löytää fossilisoituneen version koirastaan Seymourista ennen kuin hänet jäädytettiin. Fry pyrkii saamaan lemmikkinsä takaisin eloon. Jakso oli ehdolla Emmy- palkinnolle, mutta hävisi Simpsonien 14. tuotantokauden jaksolle ”Kolme miestä ja Homer”. ==Katso myös== *Argos *Hachikō *Greyfriars Bobby *Shep ==Lähteet== Luokka:Futuraman jaksot Luokka:Kloonaus fiktiossa
Computer and Video Games

Computer and Video Games (lyhennetty CVG, C&VG; tai C+VG) oli brittiläinen Future Publishingin julkaisema videopelilehti, jota julkaistiin vuodesta 1981 vuoteen 2004. Lehti oli ensimmäisiä videopeleihin keskittyneitä lehtiä. Vuodesta 2004 painetun lehden sijaan lehteä julkaistiin vain verkkosivuna, joka aloitti vuonna 1999. Lehti perusti Golden Joystick Awards -palkinnot videopeleille. Lehti oli maailman pitkäaikaisin videopelejä käsittelevä brändi mukaan lukien sen verkkosivun. == Lähteet == Luokka:Brittiläiset videopelilehdet Luokka:Lakkautetut lehdet Luokka:Brittiläiset aikakauslehdet
Kyläsirkunjyvä

Kyläsirkunjyvä (Lappula squarrosa) on lemmikkikasvien (Boraginaceae) heimoon ja keräsirkunjyvien (Lappula) sukuun kuuluva kasvilaji. Se on joko yksi- tai kaksivuotinen ja muistuttaa paljolti lemmikkejä (Myosotis). Lemmikeistä kyläsirkunjyvän voi erottaa muun muassa kukinnon tukilehtien sekä hedelmien ulkonäön perusteella. Lemmikkien ohella kyläsirkunjyvä muistuttaa paljolti kalliosirkunjyvää (Hackelia deflexa), mutta sillä on yleensä pidemmät, noin 10 mm pitkät, sekä nuokkuvat hedelmäperät ja hieman erilainen varsi. Kyläsirkunjyvä voi kasvaa 40 cm korkeaksi, ja sen varsi on pysty sekä karkeakarvainen. Lehdet ovat suikeita ja niiden suonitus ei näy kunnolla. Kyläsirkunjyvän kukat ovat pienet, noin 3 mm leveät sekä vaaleansiniset ja niissä on omannäköisensä tukilehdet. Kyläsirkunjyvä kukkii kesäkuusta elokuulle ja sen hedelmät muodostuvat noin 5 mm pitkien sekä pystyjen hedelmäperien päihin. Hedelmät ovat pieniä lohkohedelmiä. Kyläsirkunjyvä kasvaa soraisilla paikoilla, kuten raunioilla, ratapenkereillä sekä joutomailla. Kyläsirkunjyvä on harvinainen ja Suomesta katsottuna eteläinen laji. Suomessa kyläsirkunjyvästä on monia vanhoja havaintoja aina napapiirin korkeudelle asti, mutta tällä vuosituhannella lajia on havaittu vain noin kymmeneltä alueelta. == Lähteet == == Aiheesta muualla == * Laji.fi: Kyläsirkunjyvä (Lappula squarrosa) * LuontoPortti: Kyläsirkunjyvä (Lappula squarrosa) * ITIS: Lappula squarrosa * United States Department of Agriculture (USDA): Lappula squarrosa Luokka:Lemmikkikasvit
Palokunnantalo (Hämeenlinna)

Palokunnantalo on Hämeenlinnan VPK:n omistama rakennus Hämeenlinnan keskustassa. Vuonna 1893 valmistunut rakennus on edelleen alkuperäisessä käytössään. Palokunnantalo onkin eräs Suomen vanhimmista yhä toimivista paloasemista. Alakerrassa sijaitsevat VPK:n kalusto- ja varastotilat, hälytyskaluston tallit sekä miehistön oleskelutilat ja kuntosali. Talon yläkerrassa, jota myös vuokrataan yleiseen käyttöön, ovat juhlasali, vaatesäilytystilat sekä kahvio keittiöineen. Lisäksi talon takaosassa on letkutorni letkujen kuivausta varten. Myös Hämeenlinnan kaupungin palolaitos toimi rakennuksessa vuodesta 1925 vuoteen 1984. Palokunnantalo sijaitsee mukaansa nimetyn Palokunnankadun varrella samassa korttelissa Keskustalon ja raatihuoneen kanssa. ==Lähteet== Luokka:Suomen paloasemat Luokka:Saaristenmäki Luokka:Hämeenlinnan rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Tanit

Tanit (myös Tinnit ja Thinit) "Baalin kasvot", on Karthagon pääjumalatar. Hän on taivaan kuningatar, neitsyt ja äiti, hedelmällisyyden antaja. Hänen lisänimikkeensä on Nutrix (kasvatusäiti, hän joka ravitsee), ja häneen liitetään pomegranaatti, viikunat, vehnäntähkät sekä kyyhkynen. Tanitin erityinen symboli on niin sanottu Tinnit-tunnus: kolmio, sen päällä poikkiviiva, jonka yllä on kiekko. Latinaksi Tanitia kutsittiin nimellä Dea Caelestis (Taivaallinen jumalatar), ja Tanit yhdistettiin ilmeisesti myös Kuuhun.Lurker 1987, s. 185 Tanit oli luultavasti Baal Hammonin puoliso. Tanitin ja Baal Hammonin palvontaan liittyi lasten, ilmeisesti erityisesti esikoisten, uhrauksia. Tanitin kultti levisi myös Maltalle, Sardiniaan ja Espanjaan. == Lähteet == * Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 ===Viitteet=== == Aiheesta muualla == Luokka:Karthago Luokka:Länsiseemiläiset jumalat Luokka:Hedelmällisyyden jumalattaret
Say Lou Lou

Say Lou Lou (aikaisemmin Saint Lou Lou) on kaksoissisarista koostuva duo, joiden juuret tulevat Australiasta ja Ruotsista. Miranda Anna ja Elektra June Kilbey-Jansson (s. 7. kesäkuuta 1991) ovat australialaisen yhtyeen The Churchin päälaulajan Steve Kilbeyn tyttäriä. He varttuivat Australiassa sekä Ruotsissa. Dream popina pidetty duo julkaisi ensimmäisen singlensä vuonna 2012 ennen oman levy-yhtiönsä à Deux perustamista vuonna 2013. Vuosien 2012 ja 2014 välillä Say Lou Lou julkaisi viisi singleä ja heidän esikoisalbuminsa Lucid Dreaming julkaistiin 23. helmikuuta 2015 Skandinaviassa ja 6. huhtikuuta 2015 muualla. ==Diskografia== ===Albumit=== Nimi Albumin tiedot Listasijoitus Sverigetopplistan Lucid Dreaming * Julkaistu: 23. helmikuuta 2015 * Levy- yhtiö: à Deux, Cosmos * Formaatti: CD-levy, vinyylilevy, digitaalinen lataus 49. Immortelle * Julkaistu: 21. syyskuuta 2018 * Levy-yhtiö: à Deux * Formaatti: CD-levy, vinyylilevy, digitaalinen lataus — ===Singlet=== Nimi Vuosi Albumi ”Maybe You” 2012 ”Julian” 2013 Lucid Dreaming ”Better in the Dark” ”Everything We Touch” 2014 Lucid Dreaming ”Games for Girls” "Nothing but a Heartbeat" 2015 ”Blue on Blue” ”Hard for a Man” Lucid Dreaming ”Stayin’ Alive” 2016 ”Ana” 2018 Immortelle ”Golden Child” ”The Look of Love” 2019 "Waiting for a Boy" 2023 "You're The One" ===Musiikkivideot=== Nimi Vuosi Ohjaaja(t) ”Maybe You” 2012 Philippe Tempelman ”Julian” 2013 ”Better in the Dark” Magnus Härdner ”Everything We Touch” 2014 Jesse John Jenkins ”Games for Girls” Dimitri Basil ”Nothing but a Heartbeat” 2015 Joanna Nordahl ”Blue on Blue” Philippe Tempelman ”Golden Child” 2018 Laura Gorun ja Dimitri Basil ”The Immortelle Manifesto” Philippe Tempelman ”The Look of Love” 2019 Zoe Chait ==Lähteet== ==Aiheesta muualla== Luokka:Australialaiset alternative rock -yhtyeet Luokka:Australialaiset elektronisen musiikin yhtyeet Luokka:Australialaiset duot Luokka:Australialaiset synthpop-yhtyeet Luokka:Ruotsalaiset alternative rock -yhtyeet Luokka:Ruotsalaiset elektronisen musiikin yhtyeet Luokka:Ruotsalaiset duot Luokka:Ruotsalaiset synthpop-yhtyeet
Miike Snow

Miike Snow on ruotsalainen indie pop -yhtye, joka perustettiin vuonna 2007. Se koostuu Bloodshy & Avantin tuottajaryhmästä sekä yhdysvaltalaisesta laulajasta Andrew Wyattista. Yhtyettä edustaa usein siluettikuva jackalopesta. Miike Snow on julkaissut kolme studioalbumia: Miike Snow vuonna 2009, Happy to You vuonna 2012 sekä iii vuonna 2016. ==Diskografia== * Miike Snow (2009) * Happy to You (2012) * iii (2016) ==Lähteet== ==Aiheesta muualla== Luokka:Ruotsalaiset elektronisen musiikin yhtyeet Luokka:Ruotsalaiset house-yhtyeet Luokka:Ruotsalaiset indie pop -yhtyeet Luokka:Ruotsalaiset indie rock -yhtyeet Luokka:Ruotsalaiset synthpop-yhtyeet
Hämeenlinnan VPK

Hämeenlinnan VPK on Hämeenlinnassa toimiva vapaaehtoinen palokunta. Palokunta on perustettu vuonna 1873 ja on siten Suomen vapaaehtoisista palokunnista kahdeksanneksi vanhin ja Hämeenlinnan toiseksi vanhin toimiva yhdistys. Palokunnan tärkeimpänä tehtävänä on edelleen palonsammutus- ja pelastustoiminta. Yhdistyksen toiminnan keskuksena on Hämeenlinnan keskustassa sijaitseva vuonna 1893 valmistunut Palokunnantalo. Hämeenlinnan VPK on yksi Kanta-Hämeen kolmesta sopimuspalokunnasta. == Kalusto == Pelastusyksiköt Yksikkötunnus Tyyppi RKH431 Sammutusyksikkö RKH437 Miehistönkuljetusyksikkö RKH4352 Vahingontorjuntayksikkö == Lähteet == Luokka:Hämeenlinna Luokka:Kanta- Hämeen pelastuslaitoksen sopimuspalokunnat
Hogrefe

Hogrefe, täsmällisemmin Hogrefe Verlag GmbH & Co. KG on saksalainen kommandiittiyhtiömuotoinen kustannusyhtiö, joka on keskittynyt psykologian, psykiatrian ja mielenterveysalan tieteelliseen kustannus- ja julkaisutoimintaan. Yrityksen kotipaikka on Saksan Göttingen. Yrityksen alkuajankohtana pidetään vuotta 1949, jolloin tohtori Carl Jürgen Hogrefe, joka oli yhä assistenttina Göttingenin yliopistossa, julkaisi ensimmäisen Psychologische Rundschau -lehden painoksen. Omiin toimitiloihin Göttingenissä yritys siirtyi perustajansa kotitalosta vuonna 1971. Hogrefen ympärille on muodostettu yrityskonserni (Hogrefe Verlagsgruppe GmbH.) ja brändi Hogrefe, joka oli vuonna 2017 läsnä 15 maassa. Useiden Euroopan maiden (myös Suomi) ohella sillä toimipiste myös Yhdysvalloissa, Brasiliassa ja Venjällä. Tytäryhtiöitä hankittu ainakin osin yritysostoilla. Esimerkiksi Suomeen perustettu tytäryritys synnytettiin ostamalla Psykologien Kustannus Oy Suomen Psykologiliitolta vuonna 2013. Hogrefen julkaisuihin kuuluu noin 2 500 kirjaa (11 kielellä), 42 aikakauslehteä ja noin 1 600 psykologista tai muuta testiä (18 kielellä). Yrityksen palveluksessa on noin 350 henkilöä ja sen julkaisuihin on osallistunut noin 6 000 kirjoittajaa. Yhtiön suomalaisen tytäryhtiön Hogrefe Psykologien Kustannus Oy:n liikevaihto (2016) oli 1,9 miljoonaa euroa ja palveluksessa oli kahdeksan henkeä. Suomalaisyhtiö järjestää yhteistyökumppaniensa kanssa esimerkiksi vuosittaiset Psykologimessut. ==Lähteet== ==Aiheesta muualla== *Hogrefen Suomen sivusto (hogrefe.fi) Luokka:Saksalaiset kustantamot Luokka:Lehtitalot Luokka:Psykologia
Mikke Jaakkola

Mikke Jaakkola (s. 2. elokuuta 1997 Viitattu 6.3.2017) on suomalainen pikajuoksija. Jaakkola edustaa Länsi-Uudenmaan Urheilijoita. Hänen ennätyksensä sadalla metrillä on 10,70 s ja kahdellasadalla metrillä 21,86 s. Kalevan kisoissa 2017 Jaakkola sijoittui 200 metrillä seitsemänneksi. Alle 23-vuotiaiden SM-kilpailuissa hän oli 200 metrillä vuonna 2017 toinen. Pituushypyssä Jaakkolan ennätys on 6,86 metriä, jolla hän sijoittui alle 23-vuotiaiden SM-hallikilpailuissa toiseksi. ==Lähteet== == Aiheesta muualla == * Luokka:Suomalaiset pikajuoksijat Luokka:Vuonna 1997 syntyneet Luokka:Elävät henkilöt
Aleksi Lehto

Aleksi Matias Lehto (s. 27. toukokuuta 1996 Seinäjoki) on suomalainen pikajuoksija ja keihäänheittäjä. Lehto edustaa Seinäjoen Seudun Urheilijoita ja hänen valmentajanaan toimii Reijo Koivisto. Hänen ennätyksensä sadalla metrillä on 10,51 s, 200 metrillä 21,43 s ja keihäänheitossa 70,77 m. Lehto oli mukana viestijuoksun SM-kilpailuissa pronssia voittaneessa SSU:n pikaviestijoukkueessa vuonna 2014.Eskilstunan alle 20-vuotiaiden EM- kilpailuissa 2015 hän karsiutui keihäänheiton loppukilpailusta ja kuului kuudenneksi sijoittuneeseen Suomen joukkueeseen 4 × 100 metrin viestissä. Bydgoszczin alle 23-vuotiaiden EM-kilpailuissa 2017 hän juoksi ankkuriosuuden Suomen saadessa pikaviestissä pronssia ajalla 39,70. == Lähteet == Luokka:Vuonna 1996 syntyneet Luokka:Suomalaiset pikajuoksijat Luokka:Elävät henkilöt
Borodin

Borodin, naisilla Borodina, on sukunimi. Se on muun muassa seuraavien henkilöiden sukunimi: * Aleksandr Borodin (1833–1887), venäläinen säveltäjä * Jana Borodina (s. 1992), venäläinen kolmiloikkaaja * Mihail Borodin (1884–1951), neuvostoliittolainen Kominternin agentti * Olga Borodina (s. 1963), venäläinen ooppera- ja konserttilaulaja * Pavel Borodin (s. 1946), venäläinen poliitikko * Tatjana Borodina, venäläinen oopperalaulaja, sopraano. == Muita merkityksiä == * Borodin-kvartetti, neuvostoliittolainen, myöhemmin venäläinen, kvartetti Luokka:Luettelot henkilöistä sukunimen mukaan
Raatihuoneenkatu

Raatihuoneenkatu viittaa kadunnimenä ainakin seuraaviin katuihin: *Raatihuoneenkatu, katu Hämeenlinnassa *Raatihuoneenkatu, katu Joensuussa *Raatihuoneenkatu, katu Kaskisissa *Raatihuoneenkatu, katu Kristiinankaupungissa *Raatihuoneenkatu, katu Mikkelissä *Raatihuoneenkatu, katu Naantalissa *Raatihuoneenkatu, katu Pietarsaaressa *Raatihuoneenkatu, katu Porissa *Raatihuoneenkatu, katu Porvoossa *Raatihuoneenkatu, katu Salossa *Raatihuoneenkatu, katu Sortavalassa *Raekoja tänav (suomeksi Raatihuoneenkatu), katu Tallinnassa
Haprot

Haprot (Oxyria) on tatarkasvien (Polygonaceae) heimoon kuuluva pieni kasvisuku. Sukuun kuuluu ainakin kaksi lajia, joiden lisäksi muutamien sukuun kuvattujen lajien taksonominen asema on toistaiseksi epäselvä. Haprot muistuttavat suolaheiniä, jotka kuuluvat hierakoiden (Rumex) sukuun. Suomessa ja Ruotsissa esiintyy vain yksi suvun laji: hapro (Oxyria digyna). Haprot ovat monivuotisia ja kaljuja ruohovartisia kasveja. Niiden varret ovat pystyjä sekä lehdettömiä tai yhden pienen lehden sisältäviä. Haprojen lehdet sijaitsevat varren tyvellä lehtiruusukkeena ja ne ovat ruodillisia sekä muodoltaan munuaismaisia. Haprojen kukat ovat kaksineuvoisia sekä roikkuvia muodostaen tertunkaltaisen kukinnon. Kukissa on neljä vihreää kehälehteä, ja emeissä on kuusi punaista sikiäintä sekä kaksi vartaloa. Haprojen hedelmä on siipipalteinen pähkylä, joka on usein punertavanvärinen. Haprojen suvun tieteellinen nimi Oxyria tulee kreikan kielen sanasta oxys, joka tarkoittaa happoa, ja viittaa lehtien happamaan makuun. == Lajeja == * Oxyria digyna – hapro eli tunturihapro * Oxyria sinensis == Lähteet == == Aiheesta muualla == * Suomen Lajitietokeskus: Haprot (Oxyria) * ITIS: Oxyria * United States Department of Agriculture (USDA): Oxyria * Flora of China: Oxyria Luokka:Tatarkasvit
7 oikein

7 oikein on vuonna 1989 perustettu suomalainen totopelien vihjelehti, joka sisältää myös kaikkien Suomessa järjestettävien ravikilpailujen lähtölistat. Lehteä julkaisee Suomen Hippoksen tytäryhtiö Suomen Hevosurheilulehti Oy, joka omistaa myös Hevosurheilu-lehden. 7 oikein -lehden lähtölistat toimivat usean suomalaisen raviradan virallisena käsiohjelmana, koska radat ovat luopuneet omien käsiohjelmien julkaisusta. == Historia == 7 oikein perustettiin vuonna 1989 nimellä Viisi oikein Veikkauksen järjestämän valtakunnallisen V5-ravipelin mukaan. Lehti ilmestyi ensimmäistä kertaa kesäkuussa 1989.https://www.hevosurheilu.fi/pelit/kotimaan-ravit/vieskerin-synttarit- torstaina-suur-hollolaa-viikonloppuna Uuden V65-pelin myötä lehti ilmestyi vuodesta 1991 lähtien nimellä Kuusi oikein, ja nykyinen nimi otettiin käyttöön V75-pelin myötä vuonna 2001. Alun perin lehteä julkaisi turkulainen Ravialfa Oy, kunnes Ilpo Pitkänen (1962–2013) osti yhtiön 2000-luvun alussa. Pitkäsen kustantamana 7 oikein -lehdestä tuli suomen suosituin ravivihjelehti. Pitkänen kasvatti myös itse ravihevosia, joiden tunnuspiirre oli hauskat kaksimieliset nimet. Ilpo Pitkäsen leski Tiina Pitkänen myi 7 oikein -lehden henkilökuntineen Suomen Hevosurheilulehdelle lokakuussa 2015. Vuoden 2016 alusta 7 oikein yhdistettiin Hevosurheilulehden päätöksellä Suomen Hippoksen vuodesta 2012 julkaiseman Toto-vihjelehden kanssa ja lehden koko kahdeksanhenkinen toimitus irtisanottiin. Ennen yhdistämistä 7 oikein -lehden levikki oli laskenut Ilpo Pitkäsen poismenon johdosta noin 8 200 kappaleeseen. Vuodesta 2017 lähtien 7 oikein on ilmestynyt myös digiversiona. ==Aiheesta muualla== * 7 oikein -lehden digiversio * 7 oikein -lehden facebook-sivu == Lähteet == Luokka:Suomalaiset hevosurheilulehdet Luokka:Suomen raviurheilu
Trump International Hotel and Tower (Vancouver)

Trump International Hotel and Tower on pilvenpiirtäjä ja hotelli Vancouverin keskustassa, Kanadassa. Se sijaitsee 1151 West Georgia Streetillä. Rakennus valmistui 2016 ja se avattiin helmikuussa 2017. Rakennus on nimetty Donald Trumpin mukaan. ==Aiheesta muualla== Luokka:Vancouverin pilvenpiirtäjät Luokka:Kanadan hotellit
Riku Illukka

Riku Jalmari Illukka (s. 21. syyskuuta 1999) on suomalainen pikajuoksija. Hän edustaa Vantaan Salamia. Illukan ennätys 100 metrillä on 10,26, jonka hän juoksi alle 23-vuotiaiden Euroopan-mestaruuskilpailuissa 2021 ja 200 metrillä 20,94, jonka hän juoksi Vaasan Kalevan kisoissa kesäkuussa 2024. Häntä ovat valmentaneet Sanna Ruotoistenmäki (2011–2014), Olli-Pekka Mykkänen (2014–2022) ja Petteri Jouste (2023–). Illukka saavutti Kalevan kisoissa 2024 kultaa 100 metrillä ajalla 10,34 ja hopeaa 200 metrillä ennätyksellään 20,94. Kalevan kisoissa 2019 hän sai hopeaa 100 metrillä ja 200 metrillä, ja jälkimmäisellä matkalla hän sivusi tuolloista ennätystään 21,31. Turun Kalevan kisoissa 2020 hän sai pronssia 100 metrillä. Sisäratojen SM-kilpailuissa hän on saanut 60 metrillä hopeaa vuonna 2024 ja pronssia vuosina 2020, 2021 ja 2023 sekä 200 metrillä hopeaa 2024. Illukka sijoittui alle 20-vuotiaiden Euroopan- mestaruuskilpailuissa 2017 seitsemänneksi 4 × 100 metrin viestissä ja karsiutui 100 metrin alkuerissä. Alle 20-vuotiaiden maailmanmestaruuskilpailuissa 2018 hän eteni 100 metrillä välieriin ja karsiutui 200 metrillä alkuerissä. Alle 23-vuotiaiden Euroopan- mestaruuskilpailuissa 2019 hän karsiutui pikaviestin alkuerissä. Toruńin EM- hallikilpailuissa 2021 hän karsiutui 60 metrin alkuerissä. == Lähteet == Luokka:Suomalaiset pikajuoksijat Luokka:Vuonna 1999 syntyneet Luokka:Elävät henkilöt
Oskari Lehtonen (pikajuoksija)

Oskari Lehtonen (s. 14. kesäkuuta 1997) on suomalainen pikajuoksija. Hän edustaa Nurmijärven Yleisurheilua. Lehtosen valmentajana toimii Petteri Jouste. Hänen ennätyksensä sadalla metrillä on 10,39 s ja kahdella sadalla metrillä 20,76 s. Lehtonen kuului Eskilstunan alle 20-vuotiaiden EM- kilpailuissa 2015 kuudenneksi sijoittuneeseen Suomen joukkueeseen 4 × 100 metrin viestissä. 200 metrillä hän karsiutui alkuerissä. Bydgoszczin alle 23-vuotiaiden EM-kilpailuissa 2017 hän juoksi toisen osuuden Suomen saadessa pikaviestissä pronssia ajalla 39,70. Lisäksi hän eteni 200 metrillä välieriin. Berliinin EM-kilpailuissa 2018 hän juoksi kolmannen osuuden Suomen pikaviestijoukkueessa, joka sijoittui kuudenneksi Suomen ennätys -ajalla 38,92. Joukkue oli parantanut maan ennätyksen jo alkuerissä aikaan 39,11. Gävlen alle 23-vuotiaiden EM-kilpailuissa 2019 hän selviytyi 200 metrillä välieriin. Münchenin EM-kilpailuissa 2022 hän kuului alkuerissä karsiutuneeseen Suomen pikaviestijoukkueeseen. Lehtonen voitti 200 metrin juoksun Suomen-mestaruuden Jyväskylässä 2018 ja sai samalla matkalla SM-hopeaa Joensuussa 2022. Sadalla metrillä hän sijoittui kolmanneksi Tampereella 2021. Sisäratojen SM-kilpailuissa hän on voittanut kultaa 200 metrillä 2019. Hän sai samalla matkalla hopeaa 2020 sekä pronssia 2021 ja 2022 . Lehtonen on kilpaillut aikuisten maaotteluissa vuodesta 2018, jolloin hän voitti Suomi–Ruotsi-maaottelussa 200 metrin juoksun. == Lähteet == Luokka:Suomalaiset pikajuoksijat Luokka:Vuonna 1997 syntyneet Luokka:Elävät henkilöt
Eerikki Pekkola

Eerikki Antti Ilari Pekkola (s. 14. syyskuuta 1993) on suomalainen pikajuoksija. Pekkola edustaa Ikaalisten Urheilijoita. Vuoteen 2017 saakka hän edusti Tampereen Kisatovereita. Pekkolan valmentajina toimivat Juhani Kosunen ja Mauno Ruokonen. Pekkolan ennätys sadalla metrillä on 10,73 s. ==Lähteet== Luokka:Suomalaiset pikajuoksijat Luokka:Vuonna 1993 syntyneet Luokka:Elävät henkilöt
Kosteikkotattaret

Kosteikkotattaret eli ukontattaret (Persicaria) on tatarkasvien (Polygonaceae) heimoon kuuluva kasvisuku. Sukuun lasketaan kuuluvaksi ainakin reilut 60 lajia, mutta noin 160 sukuun kuvatun lajin taksonominen asema on toistaiseksi epäselvä. Kosteikkotattaret ovat kuuluneet aiemmin suurempaan tatarsukuun, mutta tuo suku on sittemmin jaettu useammaksi pienemmäksi suvuksi. Kosteikkotattarien ohella omiksi suvuikseen on erotettu niveltattaret eli pihatattaret (Polygonum), konnantattaret (Bistorta), röyhytattaret (Aconogonon), kurjentattaret (Koenigia) ja köynnöstattaret eli kiertotattaret (Fallopia). Kosteikkotattaret ovat yleensä yksivuotisia, joskus harvoin monivuotisia ruohovartisia kasveja. Niiden kasvutapa vaihtelee pystystä maanmyötäiseen, ja joskus ne voivat kasvaa myös veden alla. Kosteikkotattarien lehdet ovat herttamaisia sekä joskus mustapilkullisia. Kukat ovat yleensä kaksineuvoisia ja muodostavat tiiviin tai harvan tähkäkukinnon. Kukkien kehä on tavallisesti viisilukuinen, ja terälehdet ovat valkoisia, vihertäviä tai vaaleanpunaisia. Emit ovat yleensä kaksiluottisia, joskus kolmiluottisia. Kosteikkotattarien hedelmä on pähkylä. Suomessa tavataan useampia kosteikkotattareihin kuuluvia lajeja. == Lajeja == * vesitatar (Persicaria amphibia) * idäntatar (Persicaria bungeana) * nuppitatar (Persicaria capitata) * salavatatar (Persicaria decipiens) * lietetatar (Persicaria foliosa) * katkeratatar (Persicaria hydropiper) * pippuritatar (Persicaria hydropiperoides) * ukontatar (Persicaria lapathifolia) ** tulvaukontatar (Persicaria lapathifolia subsp. brittingeri) ** rantaukontatar (Persicaria lapathifolia subsp. lapathifolia) ** rikkaukontatar eli peltoukontatar (Persicaria lapathifolia subsp. pallida) * hanhentatar (Persicaria maculosa) * mietotatar (Persicaria minor) * vihannestatar (Persicaria odorata) * purppuratatar (Persicaria orientalis) * pensylvaniantatar (Persicaria pensylvanica) * raastotatar (Persicaria perfoliata) * väritatar (Persicaria tinctoria) * tähkätatar (Persicaria virginiana) * seljatatar (Persicaria wallichii) (→ nykyisin seljaröyhytatar Koenigia polystachya) == Lähteet == *
Netjerkare Siptah

Netjerkare Siptah oli muinaisen Egyptin faarao, joka johti maata kuudennen dynastian viimeisenä ja seitsemännen dynastian ensimmäisenä faaraona. Koska Siptah oli kuudennen dynastian viimeinen faarao, osa egyptologeista pitää häntä vanhan valtakunnan viimeisenä faaraona. Netjerkare johti maata lyhyen ajan 2184 eaa. – 2181 eaa., jolloin faaraon valta oli murenemassa. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet